Aarhuus Stifts-Tidende, 1828-11-10
Den 2den Novbr. blev der ved Gudstjenesten i Kirkerne nedbedt Velsignelse for det elskede høie Ægtepar, og i Michaelis=Kirke var der Musik og om Aftenen Bal i Klubben. Den 3die Novbr. bleve de Fattige bespiste med en Middagsmaaltid paa Raadhuset, hvor en passende Høitidspsalme blev afsjungen med Accompagnement af Borgermusiken. Cheltoft, den 4de Novbr. Uden i mindste Hensigt at ville maale sig med større og meere formuende Nabostæder, og drevne allene ved egen Deeltagelse i de forbigangne for Kongehuset og Folket lige vigtige Dages Fest, have ogsaa Ebeltoft Kjøbstæds Jndvaanere høitidelig holdt disse Dage, om ikke paa en glimrende, saa dog paa en sømmelig Maade. Formælingsdagen, den 1ste No. vember, vajede Vimpler og Flag i Byens lille men smukke Havn, fra Dagens Anbrud. Fra Kl. 4 til 5 om Eftermiddagen kimedes og ringedes med Klokkerne, og Kl. 5 strømmede den hele Byes Jndvaanere til den smukke veloplyste Kirke. Høitideligheden her aabnedes med Palmen No. 5 O store Gud i Vi love Dig!" som blev sjunget af Herrer og Damer. Sognepr. Hr. Pastor Steenstrup fremtraadte derpaa, og holdt en til Dagens Fest saare passende Tale. Med Jnteresse fulgte Tilhørerne Taleren i den Oversigt, som han gav overden oldenborgske Stammes Regjering i Danmark, og de vigtigste Velgierninger, som Landet har denne Konge. slægt at takke for. Taleren sluttede med den Bøn til Forsynet, at af det unge Kongelige Pars Formæling, maae udspire en ny Række af retfærdige, milde og fred elskende Regenter. En Salve af 27 Kanonskud forkyndte Gudstjenestens Ophør, samt gav Signal til Jlluminationens Begyndelse. Jnden faa Øieblikke var den hele Bye oplyst. Behageligt var det at see, at allevegne, selv i de mindste Boliger, Omhu var anvendt for at gjøre Jlluminationen saa pyntelig og smuk, som muligt. Raadhuset og flere private Bygninger vare prydede med Transparents eller paa anden Maade smagfuldt udzirede. Synet af den med Lanterner oplyste Havn og Havnebro, kunde i Frastand endog synes at gjøre Effekt. Jlluminationen varede til Midnat. Glæden var almindelig, ingen Uorden forstyrrede den, og ikkun det temmelig haarde Veir, Regn og Blæst, som indtraadte omtrent Kl. 9 om Aftenen, gjorde noget Afbræk i Fornøielsen. Dagen derpaa, den 2den Novbr., vare Byens Embedsmænd og andre Honoratiores samlede til et Aftenselskab, i hvilket Skaaler udbragtes og udtømtes under Hurra for Hs. Majestæt Kongen, for det høie Brudepar, for Kongehuset o. s. v., hvorved tillige flere fædrelandske Sange, og en forfattet i Anledning af Dagens Fest, bleve afsjungne. - Det Ønske, at betegne denne Dag med Jndførelsen af en vedvarende og nyttig Indretning, foranledigede det Forslag, her paa Stedet at oprette en Sparekasse for Byen og dens Omegn efter andre Stæders Exempel. Forslaget fandt almindeligt bifald, og blev strax sat iværk ved, til Bestyrere for den proponerede Jndretning at vælge fire hæderlige Mænd, som modtoge Valget, og til hvem den videre Udførelse blev overdraget. Ved Midnatstid skiltes den glade Forsamling ad, og saaledes feiredes her denne i Danmark Aarbøger mærkelige Fest At de Fattige derved ikke bleve glemte, behøver neppe at tilføies. Saavel Almisselemmer som Huusarme bleve ved frivilligt Sammenskud af Penge og Victualier, baade den 1ste og 2den November forsynede med god og rundelig Føde.